Í morgun var haldinn fundur í Stjórnskipunar - og eftirlitsnefnd Alþingis með umboðsmanni Alþingis , Tryggva Gunnarssyni og fleiri starfsmönnum embættis Umboðsmanns Alþingis . Fundurinn var opinn og var honum sjónvarpað . Efni fundarins var skýrsla embættis Umboðsmanns Alþingis fyrir árið 2014 . Ekki ætla ég að tíunda hér í þaula umræðuefni fundarins en nefna umhugsunarvert atriði sem fram kom hjá umboðsmanni , nefnilega að stjórnsýslan sé , að hans mati , verr í stakk búin en fyrr á tíð að taka þátt í norrænu samstarfi ; tengslin við hinn " norræna menningarheim " væru að rofna með yngstu kynslóð starfsmanna Stjórnarráðsins . Þetta væri bagalegt , sagði umboðsmaður , m.a. vegna þess að við hefðum reitt okkur á norræn samskipti og iðulega byggt á vinnu á Norðurlöndunum þegar við mótuðum íslenska löggjöf . Það er augljóst að við þurfum að efla kennslu í dönsku eða öðrum norrænum tungumálum ef við viljum komast hjá því að rjúfa þau tengsl sem umboðsmaður Alþingis gerði að umræðuefni .